གོང་དུ་ཞུས་པའི་གཟུགས་སྒྲ་དྲི་རོ་རེག་བྱ་སོགས་འདོད་པའི་ཡོན་ཏན་ལྔའི་མཆོད་པ་འདི་དག་མཚོན་དོན་ཙམ་དུ་བྲིས་པ་ལགས་པས་ནང་གསེས་སུ་གཟུགས་ལྟ་བུ་གཅིག་གི་མཆོད་པ་ལ་བསམ་ན་ཡང་བརྗོད་ཀྱི་མི་ལང་བ་ཞིག་ཡིན་ལ།གཞན་ཡང་དངོས་སུ་གཤམ་པའི་མཆོད་པ་དང་ཡིད་ཀྱི་སྤྲུལ་པའི་མཆོད་པ།བླ་ན་ཡོད་པའི་མཆོད་པ་དང་བླ་ན་མེད་པའི་མཆོད་པ།ཕྱི་ཡི་མཆོད་པ་དང་ནང་གི་མཆོད་གསང་བའི་མཆོད་པ་དེ་ཁོ་ཉིད་ཀྱི་མཆོད་པ་སོགས་ཡུལ་དུས་རང་བཞིན་གྱི་མཆོད་པ་སོགས་མདོར་ན་འཇིག་རྟེན་གྱི་ཁམས་སུ་ཡུལ་ཡིད་དུ་འོང་བའི་དངོས་པོ་ཅི་ཡང་རུང་བ་མཐའ་དག་མཆོད་དུ་རུང་བ་གསུང་ལ།ཐོག་མར་སྦྱོར་བ་སེམས་བསྐྱེད་དང་བར་དུ་དངོས་གཞི་དམིགས་མེད་མཇུག་བསྔོ་བ་བཅས་དམ་པ་གསུམ་གྱི་རྩིས་ཟིན་པ་བྱ་བའི་མཆོད་པ་ནི་ཆོས་ཡང་དག་པར་བསྒྲུབ་པའི་ལས་ཀྱི་ལམ་ཡིན་ནོ།།